CELEX: 62018CN0008
Language: el
Date: 2018-01-03 00:00:00
Title: Υπόθεση C-8/18: Αίτηση προδικαστικής αποφάσεως την οποία υπέβαλε το Vilniaus apygardos teismas (Λιθουανία) στος 3 Ιανουαρίου 2018 — TE, UD, YB, ZC κατά Luminor Bank AB

30.4.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 152/2
            
         Αίτηση προδικαστικής αποφάσεως την οποία υπέβαλε το Vilniaus apygardos teismas (Λιθουανία) στος 3 Ιανουαρίου 2018 — TE, UD, YB, ZC κατά Luminor Bank AB
   (Υπόθεση C-8/18)
   (2018/C 152/03)
   Γλώσσα διαδικασίας: η λιθουανική
   
      Αιτούν δικαστήριο
   
   Vilniaus apygardos teismas
   
      Διάδικοι στην υπόθεση της κύριας δίκης
   
   
      Ενάγοντες: TE, UD, YB, ZC
   
      Εναγομένη: Luminor Bank AB
   
      Προδικαστικά ερωτήματα
   
   
               1)
            
            
               Πρέπει ένα φυσικό πρόσωπο, το οποίο, προ της προβλεπόμενης στο άρθρο 70 της οδηγίας 2004/39/EΚ (1) ημερομηνίας της 1ης Νοεμβρίου 2007, απέκτησε παράγωγο χρηματοπιστωτικό μέσο από τράπεζα με κεφάλαια που δανείστηκε από την εν λόγω τράπεζα με σύσταση υποθήκης υπέρ της ίδιας τράπεζας, να θεωρηθεί καταναλωτής βάσει του δικαίου της Ένωσης, δεδομένου ότι το άρθρο 3, παράγραφος 3, στοιχείο δ', της οδηγίας 2011/83/ΕΕ (2) ορίζει ότι η εν λόγω οδηγία δεν έχει εφαρμογή στις συμβάσεις «για χρηματοοικονομικές υπηρεσίες»;
            
         
               2)
            
            
               Πρέπει ένα φυσικό πρόσωπο, το οποίο, προ της προβλεπόμενης στο άρθρο 70 της οδηγίας 2004/39/EΚ ημερομηνίας της 1ης Νοεμβρίου 2007, απέκτησε παράγωγο χρηματοπιστωτικό μέσο από τράπεζα με κεφάλαια που δανείστηκε από την εν λόγω τράπεζα με σύσταση υποθήκης υπέρ της ίδιας τράπεζας, να θεωρηθεί ιδιώτης πελάτης και μη επαγγελματίας επενδυτής χρηματοπιστωτικών μέσων βάσει του δικαίου της Ένωσης, και πρέπει, εν προκειμένω, να εφαρμοστούν οι διατάξεις του δικαίου της Ένωσης που επιβάλλουν υποχρέωση ενημερώσεως των καταναλωτών και απαγορεύουν τις καταστάσεις συγκρούσεως συμφερόντων όταν τράπεζα προσφέρει και πωλεί χρηματοπιστωτικό μέσο, όπως οι διατάξεις της οδηγίας 2003/6/ΕΚ (3), της οδηγίας 2003/71/EΚ (4), της οδηγίας 2001/34/EΚ (5), του κανονισμού (ΕΚ) 809/2004 (6) και της οδηγίας 2014/65/ΕΕ (7) καθώς και οι άλλοι κανόνες της νομοθεσίας της Ένωσης για την προστασία των δικαιωμάτων των καταναλωτών χρηματοπιστωτικών υπηρεσιών;
            
         
               3)
            
            
               Πρέπει η οδηγία 2003/6/EΚ να ερμηνευθεί υπό την έννοια ότι η μη δημοσιοποίηση του γεγονότος ότι ο πάροχος του χρηματοπιστωτικού μέσου δεν διαθέτει άδεια για την παροχή της εν λόγω χρηματοπιστωτικής υπηρεσίας, η μη δημοσιοποίηση ουσιωδών πληροφοριών σε ενημερωτικό δελτίο ή σε συμπλήρωμα ενημερωτικού δελτίου, καθώς και ο κίνδυνος συγκρούσεως συμφερόντων από πλευράς του παρόχου του χρηματοπιστωτικού μέσου δύνανται, στο πλαίσιο συνάψεως συμβάσεων που αφορούν χρηματοπιστωτικό μέσο, να έχουν άμεση επίδραση (προς συγκεκριμένη κατεύθυνση) στην τιμή των οικείων χρηματοπιστωτικών μέσων, και ότι το άλλο συμβαλλόμενο μέρος στη σύμβαση έχει, ως εκ τούτου, το δικαίωμα να απαιτήσει την ακύρωση ή τροποποίηση των εν λόγω συμβάσεων ή αποζημίωση για τη ζημία που υπέστη;
            
         
      (1)  Οδηγία 2004/39/ΕΚ του Ευρωπαϊκού Κοινοβουλίου και του Συμβουλίου, της 21ης Απριλίου 2004, για τις αγορές χρηματοπιστωτικών μέσων, για την τροποποίηση των οδηγιών 85/611/ΕΟΚ και 93/6/ΕΟΚ του Συμβουλίου και της οδηγίας 2000/12/ΕΚ του Ευρωπαϊκού Κοινοβουλίου και του Συμβουλίου και για την κατάργηση της οδηγίας 93/22/ΕΟΚ του Συμβουλίου (ΕΕ 2004, L 145, σ. 1).
   
      (2)  Oδηγία 2011/83/ΕΕ του Ευρωπαϊκού Κοινοβουλίου και του Συμβουλίου, της 25ης Οκτωβρίου 2011, σχετικά με τα δικαιώματα των καταναλωτών, την τροποποίηση της οδηγίας 93/13/ΕΟΚ του Συμβουλίου και της οδηγίας 1999/44/ΕΚ του Ευρωπαϊκού Κοινοβουλίου και του Συμβουλίου και την κατάργηση της οδηγίας 85/577/ΕΟΚ του Συμβουλίου και της οδηγίας 97/7/ΕΚ του Ευρωπαϊκού Κοινοβουλίου και του Συμβουλίου (ΕΕ 2011, L 304, σ. 64).
   
      (3)  Οδηγία 2003/6/ΕΚ του Ευρωπαϊκού Κοινοβουλίου και του Συμβουλίου, της 28ης Ιανουαρίου 2003, για τις πράξεις προσώπων που κατέχουν εμπιστευτικές πληροφορίες και τις πράξεις χειραγωγήσεως της αγοράς (κατάχρηση αγοράς) (ΕΕ 2003, L 96, σ. 16).
   
      (4)  Οδηγία 2003/71/ΕΚ του Ευρωπαϊκού Κοινοβουλίου και του Συμβουλίου, της 4ης Νοεμβρίου 2003, σχετικά με το ενημερωτικό δελτίο που πρέπει να δημοσιεύεται κατά τη δημόσια προσφορά κινητών αξιών ή την εισαγωγή τους προς διαπραγμάτευση και την τροποποίηση της οδηγίας 2001/34/ΕΚ (ΕΕ 2003, L 345, σ. 64).
   
      (5)  Οδηγία 2001/34/ΕΚ του Ευρωπαϊκού Κοινοβουλίου και του Συμβουλίου, της 28ης Μαΐου 2001, σχετικά με την εισαγωγή κινητών αξιών σε χρηματιστήριο αξιών και τις πληροφορίες επί των αξιών αυτών που πρέπει να δημοσιεύονται (ΕΕ 2001, L 184, σ. 1).
   
      (6)  Κανονισμός (ΕΚ) 809/2004 της Επιτροπής, της 29ης Απριλίου 2004, για την εφαρμογή της οδηγίας 2003/71/EΚ του Ευρωπαϊκού Κοινοβουλίου και του Συμβουλίου όσον αφορά τις πληροφορίες που περιλαμβάνονται στα ενημερωτικά δελτία, τη μορφή των ενημερωτικών δελτίων, την ενσωμάτωση πληροφοριών μέσω παραπομπής, τη δημοσίευση των ενημερωτικών δελτίων και τη διάδοση των σχετικών διαφημίσεων (ΕΕ 2004, L 149, σ. 1).
   
      (7)  Oδηγία 2014/65/ΕΕ του Ευρωπαϊκού Κοινοβουλίου και του Συμβουλίου, της 15ης Μαΐου 2014, για τις αγορές χρηματοπιστωτικών μέσων και την τροποποίηση της οδηγίας 2002/92/ΕΚ και της οδηγίας 2011/61/ΕΕ (ΕΕ 2014, L 173, σ. 349).